Quesadillur eru mjög sniðugar til að losa um afganga í ísskápnum , hægt er að leika sér með hráefni í fyllinguna og ekki spillir fyrir ef til er einhver afgangur af elduðu kjöti . Þær eru líka mjög góðar daginn eftir og eru því sniðugar í nestisboxin hjá börnum jafnt sem fullorðnum . Hitið 1 msk. ólífuolíu á pönnu yfir meðalháum hita . Bætið rauðlauknum saman við ásamt reyktu paprikudufti og steikið þar til hann fer að taka á sig gylltan lit , u.þ.b. 7 - 8 mín . Stappið svartar baunir með kartöflustöppu eða gaffli og blandið síðan glóðaðri papriku saman við ásamt jalapeno , rifnum osti , lauknum og steinselju . Penslið tortillu með ólífuolíu og snúið henni síðan við , setjið fjórðung af baunamaukinu ofan á og leggið aðra tortillu ofan á . Penslið toppinn á tortillunni með ólífuolíu . Endurtakið þar til hráefni er uppurið . Hitið stóra pönnu yfir meðalháum hita og ristið hverja köku þar til gylltar á báðum hliðum og osturinn er farinn að bráðna , gott er að nota stóran disk til að hjálpa til við að hvolfa kökunni áður en hún er steikt á seinni hliðinni til að hún haldi sér betur . Skerið hverja tortillu í 4 - 6 bita og berið fram með góðri salsa-sósu .